**Comunicat Eveniment de Caritate și Lansare de album de Colinde**

Sâmbătă, 12 decembrie, în seara Sfântului Andrei, Stela Botez și-a lansat primul album din carieră, CD-ul de colinde de Crăciun ”*Un colind și-o voie bună*” în scop caritabil. Albumul conține 12 colinzi din sudul și centru Moldovei, colinzi folclorice arhaice preluate din culegerile de folclor. S-a muncit 5 ani la acest album, iar debutul în cariera artistică, Stela și l-a făcut tot cu un colind chiar de Crăciunul lui 2010. Înregistrările au fost efectuate în Studio Production Balada, iar imaginile CD-ului sunt realizate de Bubulici Photography. Producătorul tirajului de CD-uri este MAVR Company.

Evenimentul a avut loc în Restaurantul Oscar într-un stil tradițional cu plăcinte și izvar, iar oaspeții veniți la lansare au purtat elemente vestimentare populare/naționale. Oaspeții au primit în dar CD-ul Stelei Botez și au avut parte de un program artistic cu multe colinde și tombole cu premii de la partenerii evenimentului (Revista Mireasa&Mirele, Fustițe Tricolor, Pao candles, Linella, Aqua de Luxe, Taraf de Luxe, Mariana Cojocaru, Irina Madan, Oscar, Lions Club Campus Chișinău, camin.md, Special for you etc)

La acest eveniment s-au colectat donații in valoare bani pentru Beatrice Afanasiev, fetița de la Căușeni în vârstă de un an care s-a născut cu tumoare Wils la rinichiul stâng. În urma unei operații de 40.000 $ efectuată în Milano, Beatriciei i s-a înlăturat rinichiul și acum este internată în clinica Institutului de tumoare din Milano pentru a face tratamente chimioterapeutice foarte costisitoare, circa 100.000$. Orice sumă de bani este binevenită întru ajutorul Beatriciei, de aceea Stela Botez a decis să dedice primul ei album acestui caz social, pentru că de Crăciun este bine să ajutăm pe cei care au nevoie mai mult.

Stela Botez va colecta bani pentru Beatrice și prin intermediul unei campanii de vânzare a CD-ului prin facebook, ”*Comandă CD-ul prin poștă și ajută un copil*”. Cei care doresc să cumpere CD-ul pentru a dona banii, vor avea posibilitate să-i scrie Stelei în privat, apoi să-i trimită prin Poșta Moldovei banii în plic, iar Stela le va oferi CD-ul în plic tot prin Poșta Moldovei.

Albumul se află în vânzare înserat în Revista Mireasa&Mirele în toate chioșcurile Moldpresa din țară.